**Medicinski fakultet Sveučilišta u Rijeci**

**Kolegij: Medicinska mikrobiologija za farmaceute (FAR404)**

**Voditelj: doc.dr.sc. Mateja Ožanič, dipl. sanit. ing**

**Katedra: Katedra za mikrobiologiju i parazitologiju**

**Studij: Farmacija**

**Godina studija: II.**

**Akademska godina: 2022./23.**

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Kolegij  **Medicinska mikrobiologija za farmaceute** obvezatni je kolegij na II. godini studija Farmacije koji se provodi kroz 30 sati predavanja i 30 sati laboratorijskih vježbi, ukupno 60 sati (**5 ECTS**). Predavanja će se održavati u predavaonama Medicinskog fakulteta te on-line (MSTeams), a praktični laboratorijski rad u vježbaonicama Zavoda za mikrobiologiju i parazitologiju Medicinskog fakulteta u Rijeci.  **Cilj** nastave je da studenti nauče osnovne biološke značajke mikroorganizama (bakterija, virusa, gljiva i parazita) koji uzrokuju infekcije u čovjeka, čimbenike njihove virulencije, otpornost na uvjete okoline, raširenost i i načine njihova prenošenja te osnove obrane čovjeka od infekcije. Studenti će naučiti i o vrstama vakcina uz pojedine mikroorganizme. Jedan od ciljeva je da studenti nauče osnovne skupine antimikrobnih lijekova sa stajališta spektra djelovanja, mehanizma njihova djelovanja na bakterijsku stanicu te mehanizme bakterijske otpornosti prema antimikrobnim lijekovima. Cilj je upoznati studente s mogućnostima liječenja gljivičnih, parazitarnih i virusnih infekcija. Također će dobiti uvid u osnovne postupke mikrobiološke dijagnostike.  **Sadržaj kolegija:**  **Opća medicinska bakteriologija**: Mikromorfologija bakterija, mikroskopija, bojenja. Građa bakterijske stanice. Metabolizam i genetika, rast i razmnožavanje, prehrana i fizikalni uvjeti rasta bakterija. Stanični metabolizam, produkcija energije i ekspresija gena u bakterijskoj stanici. Klasifikacija i nomenklatura bakterija. Bakterijski antigeni i cjepiva. Imunološki odgovor na infekcije. Otpornost bakterija na fizikalne i kemijske čimbenike. Sterilizacijski postupci i kontrola sterilizacije. Dezinficijensi i dezinfekcija.  **Antimikrobni lijekovi:** Mehanizam i spektar djelovanja antibiotika, otpornost bakterija prema antimikrobnim sredstvima. Patogeneza bakterijskih infekcija: činitelji patogenosti i virulencije bakterija.  **Specijalna medicinska bakteriologija**: Normalna mikrobiota čovjeka. Medicinski značajne gram pozitivne i negativne bakterije. Atipične bakterije. Mikrobiološka dijagnostika bakterijskih infekcija.  **Opća medicinska mikologija**: Oblik, građa, razmnožavanje i metabolizam gljiva od medicinskog značenja. Patogeneza gljivičnih bolesti. Činitelji virulencije. Gljivične bolesti i laboratorijska dijagnostika. Antimikotici.  **Specijalna medicinska mikologija**: Kvasci i plijesni od medicinskog značenja. Oportunističke i dimorfne gljive.  **Opća medicinska parazitologija**: Parazitizam kao ekološki i medicinski pojam. Laboratorijska dijagnostika parazitoza.  **Specijalna medicinska parazitologija**: Medicinski značajni jednostanični i višestanični paraziti. Medicinska arahnoentomologija.  **Opća virologija**: Opće osobine, klasifikacija, umnožavanje virusa. Virusna cjepiva i antivirusni lijekovi. Patogeneza i laboratorijska dijagnostika virusnih bolesti.  **Specijalna virologija**: Medicinski značajni RNK i DNK virusi. Prioni.  **Izvođenje nastave:**  Nastava se izvodi u obliku predavanja i vježbi. Predviđeno vrijeme trajanja nastave je ukupno 12 tjedana. Tijekom vježbi nastavnik pokazuje te nadzire aktivno sudjelovanje studenata u izvođenju vježbi. Nastavnici sa studentima rapravljaju o specifičnostima izvođenja pojedine vježbe. Studenti će za vježbe biti podijeljeni u 2 podgrupe, a vježbe će se održavati u vježbaonici Zavoda za mikrobiologiju i parazitologiju. Tijekom nastave održat će se obvezatni međutestovi/kolokviji, te na kraju nastave pisani test i usmeni završni ispit. Izvršavanjem svih nastavnih aktivnosti, pristupanjem obvezatnim kolokvijima i položenim završnim ispitom student stječe 5 ECTS bodova. |

**Popis obvezne ispitne literature:**

|  |
| --- |
| 1. Jawetz, Melnick i Adelberg "Medicinska mikrobiologija”, 1. hrvatsko izdanje (Placebo d.o.o., 2015.) (Medical Microbiology. 26th ed. New York: McGraw-Hill; 2013. Brooks GF, Carroll KC, Butel JS, Morse SA, Mietzner TA, urednici)  2. Vježbenica iz medicinske mikrobiologije – interni praktikum, Katedra za mikrobiologiju i parazitologiju, 2019-20. |

**Popis dopunske literature:**

|  |
| --- |
| 1. Jawetz, Melnick i Adelberg "Medical Microbiology”, 27th ed. New York: McGraw-Hill; 2017.  <http://med-mu.com/wp-content/uploads/2018/06/Jawetz-Melnick-Adelbergs-Medical-Microbiology-27-edition.pdf>  2. Josephine A. Morello JA, Granato PA, Eckel Mizer H. Laboratory Manual and Workbook in Microbiology, 7th ed. <http://site.iugaza.edu.ps/mwhindi/files/Laboratory_Manual_And_Workbook_In_Microbiology.pdf>  3. Kalenić S. i sur.: Medicinska mikrobiologija. Medicinska naklada, Zagreb 2019.  4. Todar's Online Textbook of Bacteriology <http://textbookofbacteriology.net/>  5. Microbiology and Immunology On-Line (<https://www.microbiologybook.org/> ) |

**Nastavni plan:**

**Popis predavanja (s naslovima i pojašnjenjem):**

|  |
| --- |
| **P1.**  **Pregled nastavnog plana, literature i obveza studenata.**  **Uvod u medicinsku mikrobiologiju. Taksonomija i nomenklatura mikroorganizama. Opća svojstva bakterija. (2 sata)**  *Ishodi učenja:*  - upoznati se s ciljem kolegija  - prisjetiti se pravila u imenovanju živih organizama, među koje spadaju i mikroorganizmi  - grupirati bakterije i dati primjere bakterijske klasifikacije.  **P2.** **Čimbenici patogenosti i virulencije bakterija. Patogeneza bakterijskih infekcija. Cjepiva. (2 sata)**  *Ishodi učenja:*  - opisati građu bakterijske stanice te usporediti građu gram-negativnih i gram-pozitivnih bakterija  - objasniti pojmove patogenost i virulencija  - povezati građu bakterijske stanice sa čimbenicima virulencije  - nabrojati čimbenike virulencije bakterija te ih povezati s patogenezom bakterijskih infekcija  - grupirati virusna cjepiva i dati primjere pojedinih vrsta cjepiva  **P3. Bolničke infekcije i osnovni principi nadzora infekcija. Biofilm. (2 sata)**  *Ishodi učenja:*  - povezati mikrobiotu s održavanjem zdravlja i uzrokovanjem bolesti  - navesti značajne uzročnike bolničkih infekcija  - definirati bakterijski biofilm i opisati način njegova nastanka  - navesti barem tri razloga zbog kojih se bakterije udružuju u biofilm  - povezati biofilm s infekcijama i kliničkim neuspjehom antimikrobne terapije  - povezati biofilm s rezistencijom; objasniti pojam fenotipske rezistencije  **P4. Antibakterijski lijekovi. Mehanizmi djelovanja antibiotika na bakterijsku stanicu. (2 sata)**  *Ishodi učenja:*  - objasniti pojmove antibiotik, selektivna toksičnost, baktericidno i bakteriostatsko djelovanje, široko i uskospektralni antibiotik  - navesti osnovne mehanizme djelovanja antimikrobnih lijekova na bakterijsku stanicu  **P5. Mehanizmi bakterijske rezistencije. Racionalna uporaba antibiotika. (2 sata)**  *Ishodi učenja:*  - navesti osnovne mehanizme bakterijske rezistencije  - objasniti pojam antibiogram te interpretirati kategorije osjetljivosti (S, I, R)  - navesti sva tri načina horizontalnog prijenosa gena među bakterijama  - opisati svaki od navedenih načina  - dati primjere višestrukorezistentnih bakterija od medicinskog značenja  **P6. Bio-sigurnost; Osiguranje kvalitete i kontrola kvalitete u mikrobiološkom laboratoriju. Sterilizacija i dezinfekcija. (2 sata)**  *Ishodi učenja:*  - nabrojiti i opisati sve faze bakterijskog rasta (opisati i objasniti krivulju bakterijskog rasta)  - definirati pojmove biocid, bakteriostatik, baktericidno, sterilizacija, sepsa, asepsa i antiseptik  - navesti i opisati način djelovanja fizikalnih i kemijskih sredstava na bakterijsku stanicu  *-* navesti postupke sterilizacije i dati primjere uporabe pojedinih postupaka u medicinskoj praksi  - nabrojiti i opisati postupke kontrole sterilizacijskih postupaka  - navesti i grupirati dezinficijense prema njihovom učinku i uporabi  **P7. Rodovi Streptococcus, Staphylococcus, Enterococcus, Neisseria. (2 sata)**  *Ishodi učenja:*  - opisati mikromorfologiju i načine grupiranja gram pozitivnih kuglastih bakterije  - navesti čimbenike virulencije stafilokoka, streptokoka i enterokoka te ih povezati s infekcijama koje uzrokuju  - raspraviti mikrobiološke postupke za identifikaciju stafilokoka, streptokoka, enterokoka  - opisati mikromorfologiju i načine grupiranja gram negativnih kuglastih bakterija  - navesti čimbenike virulencije najserija te ih povezati s infekcijama koje uzrokuju  **P8. Enterobakterije. Rodovi Pseudomonas, Legionella. (2 sata)**  *Ishodi učenja:*  - opisati mikromorfologiju i karakteristike enterobakterija  - imenovati najznačajnije vrste koje uzrokuju crijevne infekcije  - navesti karakteristike salmonela te ih povezati s infekcijama koje uzrokuju  - povezati put prijenosa salmonela s nastankom infekcije i mjerama nadzora  - navesti značajne višestrukorezistentne enterobakterije kao značajne uzročnike bolničkih infekcija  - navesti čimbenike virulencije pseudomonasa te ih povezati s infekcijama koje uzrokuju  - raspraviti mogućnost antimikrobnog liječenja infekcija uzrokovanih pseudomonasom  - opisati način prijenosa legionela i povezati s infekcijama u čovjeka  **P9. Zavinute i spiralne bakterije (2 sata)**  *Ishodi učenja:*  - opisati mikromorfologiju i načine grupiranja zavinutih bakterija (vibriona, kampilobaktera)  - opisati mikromorfologiju i čimbenike virulencije helikobaktera te ih povezati s infekcijom koju uzrokuju  - navesti specifičnosti laboratorijske dijagnostike *H. pylori*  - klasificirati spiralne bakterije u rodove i vrste  - navesti najznačajnije karakteristike i čimbenike virulencije te ih povezati s infekcijama koje uzrokuju  - raspraviti specifičnosti laboratorijske dijagnostike infekcija koje uzrokuju spirohete  - objasniti princip serološke dijagnostike; definirati titar protutijela  **P10. Anaerobne bakterije. Rodovi Mycobacterium, Corynebacterium i Bacillus. (2**  **sata)**  *Ishodi učenja:*  - grupirati bakterije ovisno u utjecaju kisika  - navesti enzime koji su odgovorni za bakterijsku anaerobiozu i navesti osobitosti koje ukazuju na anaerobnu infekciju  - opisati mikromorfologiju klostridija; prisjetiti se postupaka za prikazivanje bakterijskih spora; opisati patogenezu klostridijskih infekcija te raspraviti postupke mikrobiološke dijagnostike anaerobnih bakterija  - opisati građu mikobakterija te raspraviti načine njihova prikazivanja (bojenja) i kultivacije  - navesti sve obligatno patogene te najčešće oportunističke vrste mikobakterija  - sažeti najznačajnije dijagnostičke laboratorijske testove za dokaz tuberkuloze  - navesti lijekove prve linije za liječenje tuberkuloze  - navesti čimbenike virulencije za *Corynebacterium diphteriae* i povezati ih s infekcijom koju uzrokuju  - raspraviti mogućnost prevencije difterije  - navesti karakteristike bacilusa te ih povezati s infekcijama koje uzrokuju  **P11. Opća svojstva gljiva. Kvasci i plijesni. Patogeneza gljivičnih bolesti. Protugljivični lijekovi. (2 sata)**  *Ishodi učenja:*  - nabrojiti gljive od medicinskog značenja i povezati ih s infekcijama koje uzrokuju  - dati primjere najčešćih uzročnika mikoza  - navesti antimikotike i grupirati ih prema mehaniz mu djelovanja na gljivičnu stanicu  - opisati mehanizme rezistencije na antimikotike  **P12 Opća svojstva parazita. Patogeneza parazitarnih bolesti. Protuparazitarni lijekovi. (2 sata)**  *Ishodi učenja:*  - opisati osnovne značajke i životni ciklus protozoa (*Entamoeba, Giardia, Cryptosporidium, Trichomonas Plasmodium, Trypanosoma i Leishmania*), opisati izvor infekcije, put prijenosa I bolesti koje izazivaju  - opisati osnovne značajke i životni ciklus plosnatih i oblih crva (*Taenia, Echinococcus, Fasciola, Trichinella, Ascaris, Enterobius,Anisakis*), opisati izvor infekcije, put prijenosa i bolesti koje izazivaju  - opisati i objasniti primjenu dijagnostičkih postupaka za razlikovanje pojedinih protozoa i crva  - opisati i razlikovati dijagnostičke oblike pojedinih protozoa i crva  - opisati mehanizam djelovanja protuparazitarnih lijekova  **P13. Opća svojstva virusa. Patogeneza virusnih infekcija. Prioni. (2 sata)**  *Ishodi učenja:*  - opisati građu virusa te ih grupirati u porodice ovisno o nukleinskoj kiselini koju sadrže i ostalim karakteristikama  - povezati viruse s infekcijama koje uzrokuju  - grupirati virusna cjepiva i dati primjere pojedinih vrsta cjepiva  - navesti virusne bolesti za koje postoji specifično liječenje  - nabrojiti i opisati mehanizam djelovanja najznačajnijih antivirusnih lijekova  - sažeto prikazati načine razmnožavanja virusa te izdvojiti korake u umnožavanju s mogućnošću primjene i djelovanja antivirusnih lijekova  **P14. DNK virusi - *Papillomaviridae, Polyomaviridae, Adenoviridae, Parvoviridae, Poxviridae*, *Herpesviridae*. Virusi hepatitisa. (2 sata)**  *Ishodi učenja:*  - opisati karakteristike, građu i način umnožavanja odabranih DNA virusa te ih povezati s infekcijom koju uzrokuju  - diskutirati patogenetske mehanizme u nastanku infekcija izazvanih DNA virusima  *-*  grupirati viruse hepatitisa u porodice te navesti najznačajnije karakteristike i načine prenošenja  - navesti antigene HBV i njihovo značenje u dijagnostici hepatitisa B  - povezati viruse s infekcijama koje uzrokuju te mogućim posljedicama  - navesti dijagnostičke mogućnosti, specifičnu terapiju i prevenciju infekcija navedenim virusima  **P15. RNK virusi- *Picornaviridae, Orthomyxoviridae, Paramyxoviridae, Togaviridae, Retroviridae*- infekcije virusom HIV-a. (2 sata)**  *Ishodi učenja:*  *-* opisati karakteristike, građu i način umnožavanja odabranih RNA virusa te ih povezati s infekcijom koju uzrokuju  - opisati patogenezu specifičnih virusnih infekcja  - nabrojiti i izdvojiti najznačajnije načine prenošenja odabranih RNA virusa  - navesti dijagnostičke postupke u dokazivanju infekcija koje uzrokuju odabrani RNA virusi  - opisati karakteristike, građu i način umnožavanja virusa humane imunodeficijencije (HIV) te ga povezati s infekcijom koju uzrokuju  - nabrojiti najznačajnije načine prenošenja HIV-a  - navesti dijagnostičke mogućnosti, specifičnu terapiju i prevenciju infekcija navedenim virusima |

# Popis vježbi s pojašnjenjem:

|  |
| --- |
| **V1. Higijena ruku. Laboratorijski pribor, mikroskopske tehnike, izrada preparata; nativni preparat. Monokromatska bojenja. (2 sata)**  *Ishodi učenja:*  - nabrojiti (i potkrijepiti primjerom) svih pet trenutaka (indikacija, prigoda) za primjenu vještine higijene ruku - provesti i primijeniti higijensko pranje ruku te utrljavanje alkoholnih pripravaka za ruke kroz 6 koraka  - provoditi aseptične procedure  - pripremiti nativne i trajne mikroskopske preparate te izvesti jednostavna bakteriološka bojenja  - služiti se svjetlosnim mikroskopom za vizualizaciju bakterija  **V2. Polikromatska bojenja: bojenje po Gramu; ostala složena bojenja. Priprema bakterijskih hranilišta. (2 sata)**  *Ishodi učenja:*  - nabrojiti čimbenike neophodne za rast bakterija na umjetnim hranjivim podlogama  - izvesti bojenje po Gramu  - navesti izravne mikrobiološke postupke u dijagnostici infektivnih bolesti  - opisati načine identifikacije bakterija  **V3. Uzgoj bakterija u laboratorijskim uvjetima. Kontrola kvalitete i kontrola sterilnosti bakterijskih hranilišta.** (2 sata)  *Ishodi učenja:*  - navesti i objasniti načine uzgoja bakterija  - opisati princip rasta na pojedninim selektivnim i diferencijalnim hranilištima  - opisati principe pojedinih biokemijskih reakcija te interpretirati dobivene rezultate  - opisati postupke kontrola kvalitete i sterilnosti bakterijskih hranilišta  **V4. Ispitivanje osjetljivosti bakterija prema antibioticima. Antibiogram i interpretacija prema EUCAST standardima. (2 sata)**  *Ishodi učenja:*  - samostalno izraditi disk-difuzijski antibiogram  - interpretirati rezultate antibiograma prema važećim EU standardima  - povezati nalaz antibiograma s antimikrobnom terapijom u kliničkoj praksi  - pregledati pripremljene dilucijske antibiograme i E-test te očitati rezultate  - definirati pojam MIK i MBK  **V5. Određivanje broja bakterija u uzorku. Određivanje mikrobiološke čistoće (sanitarna mikrobiologija).**  *Ishodi učenja:*  - opisati princip različitih postupaka određivanja broja bakterija u uzorku  -riješiti zadane zadatke koji se odnose na određivanje broja bakterija  - opisati metode koje se koriste za procjenu mikrobiološke čistoće na pojedinim neživim površinama i materijalima te rukama  - definirati pojam indikatorskih mikroorganizama  **V6. Postupci dezinfekcije – ispitivanje dezinficijensa u uporabi. Kontrola sterilizacije. (2 sata)**  *Ishodi učenja:*  - nabrojiti i opisati sve faze bakterijskog rasta (opisati i objasniti krivulju bakterijskog rasta)  - definirati pojmove biocid, bakteriostatik, baktericidno, sterilizacija, sepsa, asepsa i antiseptik  - navesti i opisati način djelovanja fizikalnih i kemijskih sredstava na bakterijsku stanicu  - navesti i grupirati dezinficijense prema njihovom učinku i uporabi  *-* navesti postupke sterilizacije i dati primjere uporabe pojedinih postupaka u medicinskoj praksi  - nabrojiti i opisati postupke kontrole sterilizacijskih postupaka  **V7. Rodovi *Streptococcus*, *Staphylococcus*, *Enterococcus*. (2 sata)**  *Ishodi učenja*  - izvesti testove za razlikovanje stafilokoka i streptokoka, interpretirati rezultate nakon provedenih testova  - imenovati najčešće uzročnike infekcija dišnog sustava  - dovesti u vezu bakterije s infekcijom koju uzrokuju  - samostalno uzorkovati obriske ždrijela i nosa  - samostalno odrediti vrstu najčešćih respiratornih uzročnika, prema mikroskopskom preparatu ili drugim značajkama  **V8. Enterobakterije. (2 sata)**  *Ishodi učenja:*  *-* imenovati obligatno patogene enetrobakterije, odabrati selektivne i diferencijalne podloge za uzgoj pojedinih uzročnika crijevnih infekcija  - samostalno obraditi klinički uzorak stolice  - temeljem morfologije i biokemijskih testova prepoznati specifične crijevne uzročnike  - izvesti testove aglutinacije radi serotipizacije salmonela  - samostalno izraditi urinokulturu te odrediti broj bakterija u mililitru uzorka  - interpretirati rezultate pripremljenih antibiograma  - prepoznati neke od mehanizama rezistencije u enterobakterija temeljem fenotipskih testova  - diskutirati značenje rezistencije u kliničkoj praksi  **V9. Obrada primarno sterilnih kliničkih uzoraka. Nefermetirajuće bakterije. (2 sata)**  *Ishodi učenja:*  - imenovati najčešće uzročnike infekcija krvi i središnjeg živčanog sustava  - dovesti u vezu bakterije s infekcijom koju uzrokuju  - samostalno izraditi mikroskopske preparate i prepoznati mikromorfologiju bakterija u pozitivnim hemokulturama i likvoru  - opisati principe biokemijskih reakcija koje koristimo u identifikaciji nefermentirajućih bakterija i interpretacija rezultata nakon provedenih testova  **V10. Sporogene bakterije. Anaerobne bakterije. Mikobakterije. (2 sata)**  *Ishodi učenja:*  - imenovati patogene sporogene bakterije i objasniti postupke za njihovu identifikaciju  - opisati osnovne značajke anaerobnih bakterija i opisati načine kultivacije anaerobnih bakterija  - samostalno provesti procjenu uzorka iz donjeg dišnog sustava  - izvesti postupke mikrobiološke obrade uzoraka iz donjeg dišnog sustava  - prisjetiti se karakteristika uzročnika tuberkuloze te ih povezati s načinima dijagnostike  **V11. Biokemijska aktivnost bakterija. Identifikacija bakterija (različiti testovi). (2 sata)**  - navesti i objasniti načine uzgoja bakterija  - opisati princip rasta na pojedninim selektivnim i diferencijalnim hranilištima  **-** opisati principe pojedinih biokemijskih reakcija te interpretirati dobivene rezultate  **V12. Kultivacija i dokazivanje kvasaca i plijesni. (2 sata)**  *Ishodi učenja:*  - opisati karakteristike i razlike između kvasaca i plijesni te ih povezati s načinima mikrobiološke dijagnostike  - makroskopski i mikroskopski pregledati pripremljene gljivične kulture  - prepoznati i opisati morfologiju pojedinih gljiva temeljem makoroskopskih i mikroskopskih karakteristika  **V13. Paraziti od medicinskog značenja. (2 sata)**  *Ishodi učenja:*  - pripremiti mikroskopske preparate iz uzoraka stolice; usporediti vlastite rezultate s demonstracijskih  - prepoznati i opisati ciste pojedinih protozoa te jaja višestaničnih parazita  - u pripremljenim razmazima krvi i gustoj kapi prepoznati morfološke oblike plazmodija te izračunati visinu parazitemije  - pregledati formalinske preparate i opisati adultne oblike trakavica, metilja i oblih crva  - pregledati mikroskopske preparate pojedinih ektoparazita te diskutirati bolesti koje uzrokuju i načine prenošenja  **V14. Izravni i neizravni postupci u virologiji. Uzgoj virusa – stanične linije, citopatični učinak. (2 sata)**  *Ishodi učenja:*  - diskutirati razlike između bakterije i virusa te ih povezati s mogućnostima laboratorijske dijagnostike virusnih infekcija  - nabrojiti izravne i neizravne mikrobiološke postupke u dijagnostici virusnih infekcija te raspraviti njihov izbor  - opisati laboratorijske postupke koji se koriste u dijagnostici odabranih DNA/RNAvirusa  - objasniti pojmove osjetljivost i specifičnost seroloških testova  **V15. Laboratorijska dijagnostika odabranih virusnih infekcija. (2 sata)**  *Ishodi učenja:*  - diskutirati laboratorijske postupke koji se koriste u dijagnostici odabranih DNA/RNAvirusa  - interpretirati nalaze serološke i molekularne dijagnostike odabranih virusnih infekcija  - opisati i diskutirati tipični profil nastanka protutijela na specifične antigene EBV nakon primarne infekcije  - interpretirati nalaze serološke i molekularne dijagnostike odabranih virusnih infekcija (CMV, HBV, HCV)  - opisati i interpretirati rezultate pripremljenih Western-blot testova u dijagnostici herpesvirusnih i parvovirusnihinfekcija |

**Obveze studenata:**

|  |
| --- |
| Svi predviđeni oblici nastave (predavanja i laboratorijske vježbe) su obvezni. Od svakog se studenta očekuje prisustvovanje svim nastavnim jedinicama, aktivno sudjelovanje u raspravama i laboratorijskim vježbama. Student može izostati najviše 30% nastave (odnosno najviše 9 sati od svakog pojedinačnog oblika nastave) isključivo zbog zdravstvenih razloga što opravdava liječničkom ispričnicom. Ukoliko student opravdano ili neopravdano izostane s više od 30% nastave (tj. više od 9 sati pojedinog oblika nastave) ne može nastaviti praćenje kolegija te gubi mogućnost izlaska na završni ispit. Time je prikupio 0 ECTS bodova i ocijenjen je ocjenom F.  Za rad u mikrobiološkom laboratoriju studenti moraju nositi zaštitni manitl/kutu te zaštitnu masku kojom će pokriti nos i usta. Za praktični dio nastave potrebna je vježbenica (interni praktikum) koja se može kupiti u skriptarnici Medicinskog fakulteta. Na početnim stranicama vježbenice navedena su pravila ponašanja radi osiguranja sigurnog rada u laboratoriju. Studenti su dužni redovito provoditi higijenu ruku higijenskim pranjem ili utrljavanjem alkoholnog pripravka prema naputcima dobivenim na prvoj vježbi, a navedeni su i u vježbenici te izvješeni u vidu plakata u laboratorijskim prostorima. Kod prvog ulaska u laboratorij studenti su dužni pročitati i prodiskutirati sva pravila te svojim potpisom jamčiti da će ih se pridržavati.  **Prisustvovanje nastavi, učenje i aktivnost osobna je odgovornost svakog studenta**. Znanje će se kontinuirano provjeravati tijekom svih oblika nastave za koju su se studenti dužni pripremiti prema izvedbenom nastavnom planu. Tijekom nastave održat će se 2 međutesta/kolokvija te na kraju nastave završni ispit koji se sastoji od pisanog testa i usmenog ispita. Izvršavanjem svih nastavnih aktivnosti, pristupanjem obveznim međutestovima i položenim završnim ispitom student stječe 8 ECTS bodova. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***ECTS bodovni sustav ocjenjivanja:***  Ocjenjivanje studenata provodi se prema važećem **Pravilniku o studijima Sveučilišta u Rijeci**, te prema **Pravilniku o ocjenjivanju studenata na Medicinskom fakultetu u Rijeci** (usvojenom na Fakultetskom vijeću Medicinskog fakulteta u Rijeci).  Rad studenata vrednovat će se i ocjenjivati tijekom izvođenja nastave, te na završnom ispitu. Od ukupno **100 bodova**, tijekom nastave student može ostvariti **50 bodova**, a na završnom ispitu **50 bodova.**  Ocjenjivanje studenata vrši se primjenom ECTS (A-D) i brojčanog sustava (1-5). Ocjenjivanje u ECTS sustavu izvodi se **apsolutnom raspodjelom** te prema **diplomskim kriterijima ocjenjivanja**.  Od maksimalnih 50 ocjenskih bodova koje je moguće ostvariti tijekom nastave, student mora sakupiti najmanje 50% (25) ocjenskih bodova da bi pristupio završnom ispitu.  Studenti koji sakupe 0-49,9% (0-24,9) ocjenskih bodova tijekom kolegija, stječu ocjenu F (neuspješan), ne mogu steći ECTS bodove i moraju ponovno upisati kolegij.  Tijekom nastave student može ostvariti maksimalno 50 ocjenskih bodova. Ocjenske bodove student stječe aktivnim sudjelovanjem u nastavi, izvršavanjem postavljenih zadataka i izlascima na međuispite na sljedeći način:  **I. Tijekom nastave vrednuje se:**  a) međutest/kolokvij I **održat će se u 7. tjednu nastave (14. travnja 2023.)**  - obuhvaća gradivo obrađeno do **13. 04. 2023.** Međutest se sastoji od 50 pitanja s ponuđenim odgovorima. Svaki točan odgovor nosi 0,5 bodova. Prag prolaznosti je 27 točnih odgovora (54%). Na testu je moguće ostvariti do 25 bodova.  b) međutest/kolokvij II **održat će se u 13. tjednu nastave (26. svibnja 2023.)** - obuhvaća gradivo obrađeno do 25.05.2022. Međutest se sastoji od 50 pitanja s ponuđenim odgovorima. Svaki točan odgovor nosi 0,5 bodova. Prag prolaznosti je 27 točnih odgovora (54%). Na testu je moguće ostvariti do 25 bodova.  **Student mora položiti oba međutesta/kolokvija. Svaki međutest/kolokvij ima jedan popravni rok** za studente koji iz opravdanih razloga nisu pristupili međutestovima/kolokvijima ili nisu skupili minimalni broj bodova ili nisu zadovoljni brojem prikupljenih bodova (tada se briše njegov prijašnji rezultat). Popravni rokovi održat će se po završetku nastave.  **Završni ispit (ukupno 50 ocjenskih bodova)**  **Tko može pristupiti završnom ispitu**:  **Studenti koji su tijekom nastave ostvarili 25 i više bodova** pristupaju završnom ispitu na kojem mogu ostvariti maksimalno 50 bodova.  **Tko NE može pristupiti završnom ispitu:**  **Studenti koji su tijekom nastave ostvarili manje od 24,9 bodova** nemaju pravo izlaska na završni ispit (ponovno upisuju kolegij sljedeće akademske godine).  **Završni ispit** se sastoji od **pisanog** i **usmenog dijela**. Student na završnom ispitu mora riješiti najmanje 55% pisanog testa i biti pozitivno ocijenjen na usmenom dijelu ispita. Način bodovanja na završnom ispitu prikazan je u Tablici 2.    Tablica 2. Način bodovanja na završnom pisanom (prag prolaznosti 55%) i usmenom ispitu   |  |  | | --- | --- | | Pisani test | Usmeni ispit | | < 55%-neprolazno | dovoljan = 15 - 18 | | 55 – 59,99% = 10 | dobar = 19 - 22 | | 60 – 64,99% = 11 | vrlo dobar = 23 - 126 | | 65 – 69,99% = 12 | izvrstan = 27 - 30 | | 70 – 74,99% = 13 |  | | 75 – 79,99% = 14 |  | | 80 – 84,99% = 15 |  | | 85 – 89,99% = 16 |  | | 90 – 94,99% = 18 |  | | 95 – 100% = 20 |  |   Ocjenjivanje u ECTS sustavu vrši se apsolutnom raspodjelom, odnosno na temelju konačnog postignuća (bodovima stečenim tijekom nastave pridodaju se bodovi sa završnog ispita):  A = 90 - 100%  B = 75 - 89,9%  C = 60 - 74,9%  D = 50 - 59,9%  F = 0 - 49,9%  Ocjene u ECTS sustavu prevode se u brojčani sustav na sljedeći način:  A = izvrstan (5)  B = vrlo dobar (4)  C = dobar (3)  D = dovoljan (2)  F = nedovoljan (1) |

**Mogućnost izvođenja nastave na stranom jeziku:**

|  |
| --- |
| DA |

**Ostale napomene (vezane uz kolegij) važne za studente:**

|  |
| --- |
| Nastavni sadržaji i sve obavijesti vezane uz kolegij kao i ispitni termini nalaze se na Merlin platformi. |

**SATNICA IZVOĐENJA NASTAVE (za akademsku 2022./2023. godinu)**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** |  | **Vježbe  (vrijeme i mjesto)**  **Vježbaonice Zavoda** | **Nastavnik** |
| 01.03.2023. | P1 8:15- 9:45, Predavaona 4 |  |  | doc. dr. sc. Mateja Ožanič, dipl.sanit.ing |
| 01.03.2023. |  |  | V1 grupa 1 (vježbaonica)  10,00 – 11,30 | dr. sc. Valentina Marečić,mag.sanit.ing. |
| 01.03.2023. |  |  | V1 grupa 2  (vježbaonica)  11,30 – 13,00 | dr. sc. Valentina Marečić,mag.sanit.ing. |
| 08.03.2023. | P2 8:15- 9:45  Predavaona 4 |  |  | prof.dr.sc. Darinka Vučković, dr. med. |
| 08.03.2023. |  |  | V2 grupa 2 (vježbaonica)  10,00 – 11:30 | doc. dr. sc. Mateja Ožanič, dipl.sanit.ing. |
| 08.03.2023. |  |  | V2 grupa 1  (vježbaonica)  11,30 – 13:00 | doc. dr. sc. Mateja Ožanič, dipl.sanit.ing. |
| 15.03.2023. |  |  | V3 grupa 1 (vježbaonica)  8:00 – 9:30 | dr. sc. Valentina Marečić,mag.sanit.ing. |
| 15.03.2023. |  |  | V3 grupa 2  (vježbaonica)  9:30 – 11:00 | dr. sc. Valentina Marečić,mag.sanit.ing. |
| 15.03.2023. | P3 11:30- 13:00  On Line MS teams |  |  | prof.dr.sc. Maja Abram, dr. med. |
| 22.03.2023. | P4 8:15- 9:45  Predavaona 15 |  |  | prof.dr.sc. Maja Abram, dr. med. |
| 22.03.2023. |  |  | V4 grupa 2 (vježbaonica)  10:00 – 11:30 | doc. dr. sc. Mirna Mihelčić, dr.vet.med. |
| 22.03.2023. |  |  | V4 grupa 1  (vježbaonica)  11:30 – 13:00 | doc. dr. sc. Mirna Mihelčić, dr.vet.med. |
| 29.03.2023. | P5 8:15- 9:45  On Line MS teams |  |  | izv.prof.dr.sc. Marina Bubonja Šonje, dr. med. |
| 29.03.2023. | P6 10:00 – 11:30  On Line MS teams |  |  | doc. dr. sc. Mateja Ožanič, dipl.sanit.ing |
| 29.03.2023. |  |  | V5 grupa 1 (vježbaonica)  12:00 – 13,30 | doc. dr. sc. Mateja Ožanič, dipl.sanit.ing. |
| 29.03.2023. |  |  | V5 grupa 2  (vježbaonica)  13,30 – 15,00 | doc. dr. sc. Mateja Ožanič, dipl.sanit.ing. |
| 05.04.2023. | P7 8:15- 9:45  Predavaona 1 |  |  | prof.dr.sc. Darinka Vučković, dr. med. |
| 05.04.2023. |  |  | V6 grupa 2 (vježbaonica)  10:00 – 11:30 | dr. sc. Valentina Marečić,mag.sanit.ing. |
| 05.04.2023. |  |  | V6 grupa 1  (vježbaonica)  11:30 – 13:00 | dr. sc. Valentina Marečić,mag.sanit.ing. |
| 12.04.2023. | P8 8:15- 9:45  Predavaona 15 |  |  | izv.prof.dr.sc. Ivana Gobin, dipl. sanit. ing |
| 12.04.2023. |  |  | V7 i 8 grupa 1 (vježbaonica)  10:00 – 13:00 | Davorka Repac Antić, dr.med. |
| 12.04.2023. |  |  | V7 i 8 grupa 2  (vježbaonica)  13,00 – 16,00 | Davorka Repac Antić, dr.med. |
|  |  |  |  |  |
| 14.4.2023. | Međutest/Kolokvij 1  Predavaona 8 | 9:00 | **gradivo do 13.04.2023.** |  |
| 19.04.2023. | P9 8:15- 9:45  Predavaona 7 |  |  | prof.dr.sc. Darinka Vučković, dr. med. |
| 19.04.2023. | P10 10:00- 11:30  Predavaona 7 |  |  | doc. dr. sc. Mateja Ožanič, dipl.sanit.ing. |
| 19.04.2023. |  |  | V9 grupa 1 (vježbaonica)  12:00 – 13:30 | doc. dr. sc. Mirna Mihelčić, dr.vet.med. |
| 19.04.2023. |  |  | V9 grupa 2  (vježbaonica)  13:30 – 15:00 | doc. dr. sc. Mirna Mihelčić, dr.vet.med. |
| 26.04.2023. | P11 8:15- 9:45  Predavaona 5 |  |  | prof.dr.sc. Marina Šantić, dipl.sanit.ing. |
| 26.04.2023. |  |  | V10 i 11 grupa 2 (vježbaonica)  10:00 – 13:00 | dr. sc. Valentina Marečić,mag.sanit.ing. |
| 26.04.2023. |  |  | V10 i 11 grupa 1  (vježbaonica)  13:00 – 16:00 | dr. sc. Valentina Marečić,mag.sanit.ing. |
| 03.05.2023. | P12 8:15- 9:45  Predavaona 5 |  |  | prof.dr.sc. Darinka Vučković, dr. med. |
| 03.05.2023. |  |  | V12 grupa 1 (vježbaonica)  10:00 – 11:30 | doc. dr. sc. Mateja Ožanič, dipl.sanit.ing. |
| 03.05.2023. |  |  | V12 grupa 2  (vježbaonica)  11:30 – 13:00 | doc. dr. sc. Mateja Ožanič, dipl.sanit.ing. |
| 10.05.2023. | P13 8:15- 9:45  Predavaona 7 |  |  | doc. dr. sc. Mateja Ožanič, dipl.sanit.ing. |
| 10.05.2023. |  |  | V13 grupa 2 (vježbaonica)  10:00 – 11,30 | Davorka Repac Antić, dr.med. |
| 10.05.2023. |  |  | V13 grupa 1  (vježbaonica)  11,30 – 13,00 | Davorka Repac Antić, dr.med. |
| 17.05.2023. | P14 8:15- 9:45  Predavaona 4 |  |  | prof.dr.sc. Marina Šantić, dipl.sanit.ing. |
| 17.05.2023. |  |  | V14 grupa 1 (vježbaonica)  10:00 – 11,30 | Doc. dr. sc. Bojana Mohar Vitezic mag. mikr. |
| 17.05.2023. |  |  | V14 grupa 2  (vježbaonica)  11,30 – 13,00 | Doc. dr. sc. Bojana Mohar Vitezic mag. mikr. |
| 24.05.2023. | P15 8:15- 9:45  Predavaona 4 |  |  | doc. dr. sc. Mirna Mihelčić, dr.vet.med. |
| 24.05.2023. |  |  | V15 grupa 2 (vježbaonica)  10:00 – 11,30 | Doc. dr. sc. Bojana Mohar Vitezic mag. mikr. |
| 24.05.2023. |  |  | V15 grupa 1  (vježbaonica)  11,30 – 13,00 | Doc. dr. sc. Bojana Mohar Vitezic mag. mikr. |
| 26.05.2023. | Međutest/Kolokvij 2  Predavaona 4 | 9:00 | **gradivo do 25.05.2023.** |  |

**Popis predavanja, seminara i vježbi:**

|  |  |  |  |
| --- | --- | --- | --- |
|  | **PREDAVANJA (tema predavanja)** | **Broj sati nastave** | **Mjesto održavanja** |
| P1 | Pregled nastavnog plana, literature i obveza studenata. Uvod u medicinsku mikrobiologiju. Taksonomija i nomenklatura mikroorganizama. Opća svojstva bakterija. | 2 |  |
| P2 | Čimbenici patogenosti i virulencije bakterija. Patogeneza bakterijskih infekcija. Cjepiva. | 2 |  |
| P3 | Bolničke infekcije i osnovni principi nadzora infekcija. Biofilm. | 2 |  |
| P4 | Antibakterijski lijekovi. Mehanizmi djelovanja antibiotika na bakterijsku stanicu. | 2 |  |
| P5 | Mehanizmi bakterijske rezistencije. Racionalna uporaba antibiotika. | 2 |  |
| P6 | Bio-sigurnost; Osiguranje kvalitete i kontrola kvalitete u mikrobiološkom laboratoriju. Sterilizacija i dezinfekcija. | 2 |  |
| P7 | Rodovi Streptococcus, Staphylococcus, Enterococcus, Neisseria. | 2 |  |
| P8 | *Enterobakterije. Rodovi Pseudomonas, Legionella.* | 2 |  |
| P9 | Zavinute i spiralne bakterije. | 2 |  |
| P10 | Anaerobne bakterije. Rodovi Mycobacterium, Corynebacterium i Bacillus. | 2 |  |
| P11 | Opća svojstva gljiva. Kvasci i plijesni. Patogeneza gljivičnih bolesti. Protugljivični lijekovi. | 2 |  |
| P12 | Opća svojstva parazita. Patogeneza parazitarnih bolesti. Protuparazitarni lijekovi. | 2 |  |
| P13 | Opća svojstva virusa. Patogeneza virusnih infekcija. Prioni. | 2 |  |
| P14 | DNK virusi - Papillomaviridae, Polyomaviridae, Adenoviridae, Parvoviridae, Poxviridae, Herpesviridae. Virusi hepatitisa. | 2 |  |
| P15 | RNK virusi- Picornaviridae, Orthomyxoviridae, Paramyxoviridae, Togaviridae, Retroviridae- infekcije virusom HIV-a. | 2 |  |
|  | **Ukupan broj sati predavanja** | **30** |  |

|  |  |  |  |
| --- | --- | --- | --- |
|  | **VJEŽBE (tema vježbe)** | **Broj sati nastave** | **Mjesto održavanja** |
| V1 | Higijena ruku. Laboratorijski pribor, mikroskopske tehnike, izrada preparata; nativni preparat. Monokromatska bojenja. | 2 | **Vježbaonice Zavoda za mikrobiologiju i parazitologiju** |
| V2 | Polikromatska bojenja: bojenje po Gramu; ostala složena bojenja. Priprema bakterijskih hranilišta. | 2 |
| V3 | Uzgoj bakterija u laboratorijskim uvjetima. Kontrola kvalitete i kontrola sterilnosti bakterijskih hranilišta. | 2 |
| V4 | Ispitivanje osjetljivosti bakterija prema antibioticima. Antibiogram i interpretacija prema EUCAST standardima. | 2 |
| V5 | Određivanje broja bakterija u uzorku. Određivanje mikrobiološke čistoće (sanitarna mikrobiologija). |  |
| V6 | Postupci dezinfekcije – ispitivanje dezinficijensa u uporabi. Kontrola sterilizacije. | 2 |
| V7 | Rodovi Streptococcus, Staphylococcus, Enterococcus. | 2 |
| V8 | Enterobakterije. | 2 |
| V9 | Obrada primarno sterilnih kliničkih uzoraka. Nefermetirajuće bakterije. | 2 |
| V10 | Sporogene bakterije. Anaerobne bakterije. Mikobakterije | 2 |
| V11 | Biokemijska aktivnost bakterija. Identifikacija bakterija (različiti testovi). | 2 |
| V12 | Kultivacija i dokazivanje kvasaca i plijesni. | 2 |
| V13 | Paraziti od medicinskog značenja. | 2 |
| V14 | Izravni i neizravni postupci u virologiji. Uzgoj virusa – stanične linije, citopatični učinak. | 2 |
| V15 | Laboratorijska dijagnostika odabranih virusnih infekcija. | 2 |
|  | **Ukupan broj sati vježbi** | **30** |  |

|  |  |
| --- | --- |
|  | **ISPITNI TERMINI (završni ispit)** |
| 1. | 04.07.2023. |
|  | popravak međutesta 9 – 10.07.2023. |
|  | popravak međutesta 12 – 13.07.2023. |
| 2. | 18.07.2023. |
| 3. | 07.09.2023. |
| 4. | 21.09.2023. |